Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3310

d) Ló, szamár, öszvér húsvizsgálatánál: — a vért, — a fejet — az orrsövényt és annak kivágása után az orrüreget, — az áll alatti, a garat körüli és a fültő alatti nyirokcsomókat tapintással és szükség szerint bemetszéssel, — a mandulákat a vizsgálat után el kell távolítani, — a száj, a torok és a garat nyálkahártyáját, — a nyelvet tapintással, — a gégét bemetszéssel, továbbá a légcsövet teljes hosszában a két főhörgőn túlhaladó teljes felmetszés után, — a hörgő körül és gátorközi nyirokcsomókat tapintással, szükség szerint bemetszéssel, — a tüdőt tapintással és mindkét tüdőfélnek a középső és alsó harmad határán harántirányban a főhörgők átmetszésével történő bevágásával, a légcsövet és főhörgőket hosszanti vágással fel kell nyitni (ezek a bevágások nem szükségesek abban az esetben, ha a tüdőt kizárják az emberi fogyasztásból), — a szívburkot, — a szívet, mindkét kamrát és a pitvar kamrai sövényt átszelő hosszirányú metszéssel, — a rekeszizmot, — a májat és nyirokcsomóit tapintással és szükség szerint bemetszéssel, — a gyomor és a bélfodri nyirokcsomókat szükség szerint bemetszéssel, — a nyelőcsövet, a gyomrot, a belet, a bélfodrot és a csepleszt, — a lépet tapintással, szükség szerint bemetszéssel, — a vese nyirokcsomóit és a vesét tapintással, szükség szerint bemetszéssel, — a húgyhólyagot tapintással, — az ivarszerveket, — a tejmirigyet és nyirokcsomóit szükség szerint bemetszéssel, — a csontokat és az ízületeket, — mell- és hashártyát, — a húsfelületeket, az azokhoz tartozó zsír- és kötőszövetet, a csontfelületeket, — szükség szerint az agyvelőt, az agyhártyát, valamint a fel nem sorolt szerveket, 1998/74/II. szám — fiatal állatok esetében a köldöktájékot és az ízületeket tapintással, szükség szerint a köldöktájék bemetszésével, illetve az ízületek felnyitásával kell megvizsgálni. Minden fehér és szürke lovat melanózisra és melanomatózisra meg kell vizsgálni. Ehhez a lapocka felemelése után a lapocka izomzatára és nyirokcsomóira kiterjedő vizsgálatot, továbbá a szabaddá tett vese bemetszését is el kell végezni.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes